KOMMISSIONEN FOR DE EUROPÆISKE FÆLLESSKABER 
Bruxelles, den 23.10.1998 
KOM(1998) 573 endelig udg. 
Forslag til 
RÅDETS FORORDNING (EF) 
om ændring af forordning (EF) nr. 1567/97 vedrørende indførelse af en endelig 
antidumpingtold på importen af håndtasker af læder med oprindelse i 
Folkerepublikken Kina 
(forelagt af Kommissionen) 

BEGRUNDELSE 
1. Hoslagt følger forslag til Rådets forordning om ændring af forordning 
(EF)nr. 1567/97 om indførelse af en endelig antidumpingtold på importen af 
håndtasker af læder mod oprindelse i Folkerepublikken Kina. 
2. Det fremgår navnlig af undersøgelsen, at tolden bør fastsættes individuelt for en 
række selskaber, som ifølge de fremlagte oplysninger er berettiget til individuel 
behandling. 
*** 
Forslag til 
RÅDETS FORORDNING (EF) 
om ændring af forordning (EF) nr. 1567/97 vedrørende indførelse af en endelig 
antidumpingtold på importen af håndtasker af læder med oprindelse i 
Folkerepublikken Kina 
RÅDET FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab, 
under henvisning til Rådets forordning (EF) nr. 384/96 af 22. December 1995 om 
beskyttelse mod dumpingimport fra lande, der ikke er medlemmer af Det Europæiske 
Fællesskab1, senest ændret ved forordning (EF) nr. 905/982, særlig artikel 11, stk. 3, 
under henvisning til forslag fra Kommissionen forelagt efter høring af Det Rådgivende 
Udvalg, og 
ud fra følgende betragtninger: 
I. TIDLIGERE PROCEDURE 
(1) Ved forordning (EF) nr. 1567/973 indførte Rådet en endelig antidumpingtold på 
importen af håndtasker af læder, henhørende under KN-kode 4202 21 00 og med 
oprindelse i Folkerepublikken Kina. Antidumpingforanstaltningerne er indført i 
form af en værditold på 38%, som gælder for alle eksportører undtagen 
selskaberne Jane Shilton (Pacific) Ltd. (0,0%) og Picard International Ltd. (7,7%). 
II. FORNYET UNDERSØGELSE 
(2) Den 13. September 1997 offentliggjorde Kommissionen en meddelelse i 
De Europæiske Fællesskabers Tidende4, hvori den opfordrer kinesiske 
eksportører af håndtasker af læder til at fremlægge oplysninger, for at gøre det 
muligt at fastslå, om der foreligger tilstrækkelige beviser for, at der bør indledes 
en fornyet undersøgelse af forordning (EF) nr. 1567/97 om endelig told begrænset 
til kun at omfatte spørgsmålet om individuel behandling af eksportørerne. På 
grundlag af de oplysninger, som Kommissionen modtog efter offentliggørelsen af 
denne meddelelse, fastslog den, at der forelå en tilstrækkelig begrundelse for 
undtagelsesvis at indlede en tidlig fornyet undersøgelse af gældende 
foranstaltninger begrænset til nævnte spørgsmål om individuel behandling. 
1 EFT L 56 af 6.3.1996, s. 1. 
2 EFT L 128 af 30.4.1998, s. 18. 
5 EFT L 208 af 2.8.1997, s. 31. 
4 EFT C 278 af 13.9.1997, s. 4. 
(3) Kommissionen offentliggjorde derfor en meddelelse i De Europæiske 
Fællesskabers Tidende^ om indledning af en fornyet undersøgelse af gældende 
antidumpingforanstaltninger, og efter høring af Det Rådgivende Udvalg 
iværksatte den i overensstemmelse med artikel 11, stk. 3, i 
forordning (EF) nr. 384/96 (i det følgende benævnt "grundforordningen") en 
sådan undersøgelse. Den fornyede undersøgelse var begrænset til at omfatte 
spørgsmålet om, hvorvidt de samarbejdsvillige eksportører var berettiget til 
individuel behandling i henseende til deres eksportpris, idet der i bekræftende fald 
kunne fastsættes individuelle dumpingmargener og skadestærskler for disse 
eksportører. 
(4) Kommissionen underrettede officielt myndighederne i eksportlandet. Endvidere 
gav den de direkte berørte parter lejlighed til at tilkendegive deres synspunkter 
skriftligt og til at anmode om at blive hørt. 
(5) Kommissionen sendte spørgeskemaer til de parter, som den vidste var berørt af 
sagen, og den modtog detaljerede oplysninger fra følgende selskaber om deres 
eksport til Fællesskabet af håndtasker af læder fremstillet af dem selv eller af med 
dem forretningsmæssigt forbundne selskaber i Folkerepublikken Kina: 
- The Well Leatherware Manufactory Limited, Hongkong*, 
The IP Handbag Connections Limited, Hongkong* (med hensyn til 
IP Handbag Industrial Ltd.), 
Lucci Creation Limited, Hongkong*, 
- South Sea Leatherwares Limited, Hongkong* (med hensyn til Shundi South 
Sea Leather Handbag Factory Ltd. og Nam Chow Leather 
Products Co. Ltd.), 
Colleen Handbags Manufacturer Limited, Hongkong* (med hensyn til 
Shenzhen Colleen Handbag Co. Ltd.), 
- Crownwick Enterprises Limited, Hongkong (med hensyn til Shenzhen 
Crownwick Leatherwares Co. Ltd.), 
C-Duck Leather Goods Company Limited, Folkerepublikken Kina, 
Lai Wah Industries Limited, Hongkong*, 
W.K. Maxy Industries Limited, Hongkong* (med hensyn til W.K. Maxy 
Industries Ltd. og W.K. Maxy Leather Goods 
Industries Zhongshan Co. Ltd.), 
- Wideland Trading Company, Hongkong*, 
Sitoy (H.K.) Handbag Fty. Limited, Hongkong* (med hensyn til Dongguan 
Sitoy Leather Products Factory Ltd.), 
EFT C 378 af 13.12.1997, s. 8. 
Superior Leather Limited, Hongkong (med hensyn til Ever Trust Leather 
Products Shenzhen Co. Ltd.), 
C&S Company Limited, Kyongki-Do, Sydkorea (med hensyn til Kunshan 
C&S Leather Products Co. Ltd.), 
Taiwan Yamani Inc., Taipei, Taiwan (med hensyn til Yamani 
Continental Inc.). 
(6) Kommissionen indhentede og efterprøvede alle de oplysninger, som den anså for 
nødvendige for at gennemføre undersøgelsen, og den aflagde kontrolbesøg hos de 
af de i betragtning 5 nævnte selskaber, som er mærket med en asterisk. 
(7) Endvidere medvirkede følgende importører i Fællesskabet i undersøgelsen, og 
deres besvarelser efterprøvedes ved kontrolbesøg 
Plastimoda S.p.A., Italien, 
Medici Grimm KG, Tyskland. 
(8) Eftersom undersøgelsen var begrænset til spørgsmålet om individuel behandling 
og for at gøre det muligt for Kommissionen at fremskynde undersøgelsen ansås 
det for rimeligt undtagelsesvis for den fornyede undersøgelse at anvende samme 
undersøgelsesperiode som for den oprindelige undersøgelse, dvs. 1. April 1995 til 
31. Marts 1996 (i det følgende benævnt "undersøgelsesperioden"), med henblik 
på at sammenligne eksportpris og normal værdi inden for samme tidsrum 
(jf. artikel 2, stk. 10, i grundforordningen). 
III. DEN PÅGÆLDENDE VARE 
(9) Den af undersøgelsen omfattede vare er den samme som beskrevet i artikel 1 i 
forordningen (EF) nr. 1567/97, dvs. håndtasker med yderside af læder, kunstlæder 
eller laklæder, også håndtasker med skulderrem, herunder håndtasker uden hank, 
hovedsagelig beregnet til opbevaring af små genstande til personlig brug, såsom 
nøgler, punge, makeup og cigaretter, uanset størrelse eller form, henhørende 
under KN-kode 4202 21 00 (i det følgende benævnt "læderhåndtasker"). 
Det skal i den forbindelse fastslås, at såkaldte rygtasker og indkøbstasker anses 
for at være "håndtasker" og er således omfattet af undersøgelsen (og af de 
foranstaltninger, der er indført), hvis de er i overensstemmelse med ovennævnte 
beskrivelse, uanset den særlige størrelse og form, disse varer måtte have. Såkaldte 
bæltetasker, dvs. tasker, er ikke er beregnet til at blive båret i hånden og/eller over 
skulderen, er ikke omfattet af denne undersøgelse. 
IV. DUMPING 
1. Normalværdi 
(10) Undersøgelsen er begrænset til kun at omfatte spørgsmålet om individuel 
behandling, dvs. fastsættelse af en individuel dumpingmargen på grundlag af en 
sammenligning mellem eksportørens individuelle eksportpriser og den normale 
værdi, der er fastsat for referencelandet, og den normale værdi, der som led i den 
oprindelige undersøgelse fastsattes for Indonesien - valgt som referenceland i 
overensstemmelse med artikel 2, stk. 7, i grundforordningen - bibeholdes derfor. 
Dette anses for rimeligt så meget mere som undersøgelsesperioden for den 
fornyede undersøgelse falder sammen med undersøgelsesperioden for den 
oprindelige undersøgelse, dvs. at de eksportpriser og den normale værdi, der 
sammenlignedes, fastsattes for den samme periode, som foreskrevet i artikel 2, 
stk. 10, i grundforordningen. 
2. Eksportpris 
(a) Individuel behandling 
(11) Alle de eksportører, der medvirkede i undersøgelsen, anmodede om individuel 
behandling i medfør af artikel 9, stk. 5, i grundforordningen. 
Det undersøgtes følgelig, om disse selskaber på tilfredsstillende måde kunne 
påvise, at de er retligt og faktisk uafhængige af myndighederne i 
Folkerepublikken Kina i et omfang, der svarer til det, der ville være gældende i et 
land med markedsøkonomi, med henblik på at sikre, at der - hvis disse selskaber 
indrømmes individuel behandling - ikke består nogen reel risiko for, at eksport 
fra selskaber, der er omfattet af en højere antidumpingtold, kanaliseres via de 
pågældende selskaber. Kommissionen sendte med henblik herpå detaljerede 
spørgeskemaer til disse selskaber vedrørende ejerskab, ledelse og kontrol af 
produktion og forretningspolitik. 
(12) De selskaber, der indgav besvarelser af spørgeskemaerne i den foreliggende 
undersøgelse, indlemmedes i Hong Kong Special Administrative Region (som 
ikke er en del af Folkerepublikken Kinas toldområde) eller var uden for 
Folkerepublikken Kina, men de eksporterede læderhåndtasker til Fællesskabet 
fremstillet på virksomheder, der var beliggende i Folkerepublikken Kina, og som 
kontrolleredes af nævnte selskaber. Disse fabrikker var enten enheder uden 
selvstændig retsevne, som fremstillede håndtasker på grundlag af "aftaler om 
forarbejdning på basis af udenlandske materialer", eller enheder med selvstændig 
retsevne under kinesisk lov strukturet som såkaldte 'Sino-foreign cooperative 
joint ventures' eller 'fuldt ejede udenlandske virksomheder'. 
(13) Det konstateredes, at nogle af eksportørerne var underkastet restriktioner i 
Folkerepublikken Kina vedrørende den del af produktionen, der må sælges på det 
kinesiske hjemmemarked. Ovennævnte restriktioner, som ifølge det foreliggende 
ikke håndhævedes strengt af de kinesiske myndigheder, måtte imidlertid vurderes 
i den konkrete økonomiske sammenhæng, inden for hvilken hvert af de 
pågældende selskaber udøvede deres virksomhed i Folkerepublikken Kina, for at 
gøre det muligt at vurdere, om myndighederne i dette land havde tilstrækkelig 
indflydelse til at foranledige disse selskaber til at kanalisere eksporten fra andre 
kinesiske producenter omfattet af en højere told. Denne indflydelse afhænger af 
omfanget af risikobetonede investeringer i Folkerepublikken Kina i forhold til 
omsætningen. Investeringernes omfang afhænger på sin side hovedsagelig af de 
forhold, som kendetegner den produktionsproces, der benyttes til fremstilling af 
de pågældende varer. 
Det skal i den forbindelse påpeges, at fremstillingen af læderhåndtasker er en 
meget arbejdskraftintensiv og lidet automatiseret industri. Værdien af de aktiver, 
der var taget i anvendelse på produktionsanlæggene i Folkerepublikken Kina, var 
meget beskeden, især når den sammenlignedes med den omsætning, der 
opnåedes. De få maskiner, der benyttes, består af let og forholdsvis konventionelt 
udstyr, såsom sy- og hæftemaskiner, som desuden i mange tilfælde er fuldt 
afskrevet. 
På baggrund af disse undersøgelsesresultater kan det fastslås, at myndighederne i 
Folkerepublikken Kina ikke vil have tilstrækkelig indflydelse til effektivt at 
påvirke de pågældende eksportørers forretningspolitik, også når det tages i 
betragtning, at de omkostninger og procedurer, der er forbundet med at lukke 
produktionsvirksomhederne, er meget begrænsede. Det konkluderedes derfor, at 
denne restriktion ikke er nogen hindring for at indrømme individuel behandling, 
da den ikke skaber nogen reel risiko for omgåelse i form af en mulig kanalisering 
(jf. betragtning 11). 
(14) I løbet af den foreliggende undersøgelse gav en eksportør sig til kende; det 
pågældende selskab havde medvirket i den oprindelige undersøgelse og var blevet 
indrømmet individuel behandling, og der var fastsat en toldsats på nul i 
forordning (EF) nr. 1567/97, da der ikke var konstateret dumping. Selskabet 
underrettede Kommissionen om en ændring i dets driftsmæssige struktur, som 
fandt sted efter undersøgelsesperioden, og som følge af hvilken der var tale om en 
ændring af den juridiske person, der i forordning (EF) nr. 1567/97 var 
identificeret som "eksportøren". Efter fremlæggelsen af den behørige 
dokumentation, som Kommissionen havde anmodet om, konstateredes det, at den 
nye juridiske person fortsat opfylder alle betingelser for at opnå individuel 
behandling, og at toldsatsen på nul derfor skal være gældende for den. 
(b) Fastsættelse af eksportprisen 
(15) I de tilfælde, hvor eksporten gik til uafhængige importører i Fællesskabet, 
fastsattes eksportpriserne i overensstemmelse med artikel 2, stk. 8, i 
grundforordningen på grundlag af de priser, der faktisk var betalt eller skulle 
betales for de varer, der eksporteredes til Fællesskabet. 
I de tilfælde, hvor eksporten gik til forbundne importører i Fællesskabet, eller der 
bestod et udligningsarrangement mellem importøren og eksportøren, fastsattes 
eksportpriserne i overensstemmelse med artikel 2, stk. 9, i grundforordningen på 
grundlag af priserne ved videresalg til den første uafhængige køber, justeret for at 
tage hensyn til alle omkostninger, der påløb mellem indførsel og videresalg, 
herunder told og en fortjeneste på 5% af omsætningen, dvs. den gennemsnitlige 
fortjeneste, der opnåedes af de uafhængige importører, som medvirkede i den 
oprindelige undersøgelse. 
3. Sammenligning 
(16) I overensstemmelse med artikel 2, stk. 10 og 11, i grundforordningen 
sammenlignedes den vejede gennemsnitlige normale værdi med den vejede 
gennemsnitlige eksportpris beregnet fob. For at sikre en behørig sammenligning 
mellem den normale værdi og eksportprisen blev der foretaget justeringer for 
forskelle i fysiske egenskaber, importafgifter, handelsled, transport-, forsikrings-, 
håndterings-, emballerings- og kreditomkostninger, rabatter og garantier, forudsat 
at det kunne påvises, at sådanne forskelle påvirkede priserne og prisernes 
sammenlignelighed. 
(17) En række eksportører gjorde gældende, at der i overensstemmelse med artikel 2, 
stk. 10, litra a), i grundforordningen burde foretages en justering for at tage 
hensyn til forskelle i fysiske egenskaber mellem læderhåndtasker fremstillet i 
Indonesien, på grundlag af hvilke den normale værdi var beregnet, og de 
eksporterede læderhåndtasker, som fremstilledes i Folkerepublikken Kina, og som 
lå til grund for beregningen af eksportpriserne. I de tilfælde, hvor det 
konstateredes, at der til ydersiden af læderhåndtasker, der eksporteredes fra 
Folkerepublikken Kina til Fællesskabet, benyttedes læder af en betydeligt ringere 
kvalitet (flettet læder, ruskind og læderlapper) end til de håndtasker, der lå til 
grund for fastsættelsen af den normale værdi i Indonesien (ægte læder), justeredes 
den normale værdi for at tage hensyn til en sådan forskels indvirkning på 
markedsværdien af læderhåndtaskerne. 
4. Dumpingmargener 
(18) Dumpingmargenerne udtrykt i procent af importværdicn, cif Fællesskabets 
grænse, beregnedes lil følgende for de eksportører, der var berettigede til 
individuel behandling: 
- C-Duck Leather Goods Company Ltd.: 0,0%, 
- Wideland Trading Company: 0,0%, 
- Lucci Creation Ltd.: 0,0%, 
- Kunshan C&S Leather Products Co. Ltd. : 0,0%, 
- Yamani Continental Inc.: 0,0%, 
- IP Handbag Industrial Ltd.: 0,0%, 
- W.K. Maxy Industries Ltd. og W.K. Maxy Leather Goods Industries 
Zhongshan Co. Ltd.: 0,0%, 
- Lai Wah Industries Ltd.: 3,1%, 
- Shenzhen Colleen Handbag Co. Ltd.: 4,2%, 
- The Well Leatherware Manufactory Ltd.: 6,5%, 
- Shenzhen Crownwick Leatherwares Co. Ltd.: 12,4%, 
- Shundi South Sea Leather Handbag Factory Ltd og Nam Chow Leather 
Products Co. Ltd.: 39,0%, 
- Ever Trust Leather Products Shenzhen Co. Ltd.: 45,2%, 
- Dongguan Sitoy Leather Products Factory Ltd.: 58,3%. 
Det skal anføres, at navnene på nogle af ovennævnte selskaber afviger fra dem, 
der er anført i betragtning 5, nemlig i de tilfælde hvor fremstillingen af den 
pågældende vare sker i selskaber i Folkerepublikken Kina, som har selvstændig 
retsevne ifølge kinesisk ret, og som derfor må betragtes som eksportøren i den 
forbindelse med foreliggende undersøgelse. 
V. ÆNDRING AF DE FORANSTALTNINGER, DER ER OMFATTET 
AF DEN FORNYEDE UNDERSØGELSE 
(19) I overensstemmelse med reglen i grundforordningens artikel 9, stk. 4, om mindste 
told undersøgtes det også, om den told, der var fastsat på grundlag af 
skadestærsklen for hvert af de selskaber, som var berettiget til individuel 
behandling, ville være lavere end tolden baseret på dumpingmargenen. Der 
benyttedes samme metode til beregning af skadestærsklerne som i den oprindelige 
undersøgelse. Det fremgik, at skadestærsklerne i alle tilfælde var højere end 
dumpingmargenerne, og tolden bør derfor fastsættes på grundlag af 
dumpingmargenerne. 
Det anførtes, at de toldsatser, der blev fastsat på grundlag af den foreliggende 
undersøgelse, burde gælde med tilbagevirkende kraft fra datoen for 
ikrafttrædelsen af forordning (EF) nr. 1567/97. Dette argument kunne ikke 
godtages i betragtning af, at foranstaltninger, der vedtages på grundlag af 
fornyede undersøgelser, har et fremtidigt sigte, og også fordi dette ville resultere i, 
at de eksportører, der som resultat af den foreliggende undersøgelse, opnår en 
lavere told end resttolden, vil opnå en uretmæssig belønning for deres manglende 
samarbejdsvilje i den oprindelige undersøgelse. 
(20) I betragtning af den forholdsvis beskedne ekport fra de selskaber, der bør 
indrømmes individuel behandling, sammenlignet med den samlede eksport af den 
pågældende vare fra Folkerepublikken Kina til Fællesskabet, konkluderedes det, 
at det er unødvendigt at ændre den landsdækkende toldsats, der er anført i 
forordning (EF) nr. 1567/97. 
(21) De interesserede parter underrettedes om de kendsgerninger og betragtninger, på 
grundlag af hvilke det påtænktes at ændre forordning (EF) nr. 1567/97, og de fik 
lejlighed til at fremsætte bemærkninger. Der blev taget hensyn til sådanne 
bemærkninger, og undersøgelsesresultaterne ændredes i fornødent omfang i 
overensstemmelse hermed. 
(22) I betragtning af ovenstående fastslår Rådet, at forordning (EF) nr. 1567/97 om 
endelig told bør ændres. 
(23) Denne fornyede undersøgelse berører ikke tidspunktet for udløbet af 
gyldighedsperioden for forordning (EF) nr. 1567/97 i henhold til artikel 11, stk. 2, 
i grundforordningen -
10 
UDSTEDT FØLGENDE FORORDNING: 
Artikel 1 
I artikel 1, stk. 3, første led, i forordning (EF) nr. 1567/97 foretages følgende ændringer: 
1. "Jana Shilton (Pacific) Ltd." ændres til "Zengcheng Jane Shilton Leather Goods 
Company Ltd.". 
2. Følgende led indsættes som tredje til sekstende led: 
"C-Duck Leather Goods Company Ltd.: 0,0% (Taric-tillægskode: 8961), 
Wideland Trading Company: 0,0% (Taric-tillægskode: 8961), 
Lucci Creation Ltd.: 0,0% (Taric-tillægskode: 8961), 
Kunshan C&S Leather Products Co. Ltd.: 0,0% (Taric-tillægskode: 8961), 
- Yamani Continental Inc.: 0,0% (Taric-tillægskode: 8961), 
IP Handbag Industrial Ltd.: 0,0% (Taric-tillægskode: 8961), 
W.K. Maxy Industries Ltd. og W.K. Maxy Leather Goods Industries 
Zhongshan Co. Ltd.: 0,0% (Taric-tillægskode: 8961), 
Lai Wah Industries Ltd.: 3,1% (Taric-tillægskode: 8310), 
Shenzhen Colleen Handbag Co. Ltd: 4,2% (Taric-tillægskode: 8311), 
The Well Leatherware Manufactory Ltd.: 6,5% (Taric-tillægskode: 8451), 
- Shenzhen Crownwick Leatherwares Co. Ltd.: 12,4% (Taric-
tillægskode: 8452), 
- Shundi South Sea Leather Handbag Factory Ltd. og Nam Chow Leather 
Products Co. Ltd.: 39,0% (Taric-tillægskode: 8453), 
Ever Trust Leather Products Shenzhen Co. Ltd.: 45,2% (Taric-
tillægskode: 8454), 
- Dongguan Sitoy Leather Products Factory Ltd.: 58,3% (Taric-
tillægskode: 8455)." 
11 
Artikel 2 
Denne forordning træder i kraft dagen efter offentliggørelsen i De Europæiske 
Fællesskabers Tidende. 
Denne forordning er bindende i alle enkeltheder og gælder umiddelbart i hver 
medlemsstat. 
Udfærdiget i Bruxelles, den 
På Rådets vegne 
Formand 
12 
ISSN 0254-1459 
KOM(98) 573 endelig udg. 
DOKUMENTER 
DA 02 11 06 08 
Katalognummer : CB-CO-98-577-DA-C 
ISBN 92-78-39747-4 
Kontoret for De Europæiske Fællesskabers Officielle Publikationer 
L-2985 Luxembourg 
13